**Պատմական հետաքրքրության կամ բնության գեղեցկության օբյեկտների ազգային հիմնադրամ** (անգլ.՝ National Trust for Places of Historic Interest or Natural Beauty), սովորաբար կոչվում է **Ազգային հիմնադրամ** (անգլ.՝ National Trust), բրիտանական շահույթ չհետապնդող և ոչ պետական կազմակերպություն։ Հիմնադրվել է 1895 թվականին «ափերի, գյուղական շրջանների և Անգլիայի, Ուելսի ու Հյուսիսային Իռլանդիայի շինությունների» պահպանության համար։ Շոտլանդիայի տարածքում նմանատիպ գործունեություն է ծավալում Շոտլանդիայի ազգային հիմնադրամը։

Պատմություն
-----------

Հիմնադրամի առաջին ձեռքբերումը՝ քահանայի տուն Էլֆրիսթոնում (15-րդ դար)
Հիմնադրամի ստեղծման նախաձեռնությունը պատկանում է Վիկտորյական Անգլիայի բարեգործ Օկտավիա Հիլլին (1838-1912)։ Նախաձեռնությանը ֆինանսական աջակցություն է ցուցաբերել Վեսթմինսթերյան առաջին դուքսը։ Օբյեկտների նշանակալի մասը հիմնադրամին անցել է ոչ թե գնման, այլ տերերի կտակագրման եղանակով։ Դա պայմանավորված էր նրանով, որ 20-րդ դարում շատ ազնվական ընտանիքներ կորցրին իրենց եկամտի ավանդական աղբյուրները և չկարողանալով իրենց քաղաքամերձ կալվածքները պահել բարվոք վիճակում՝ որոշեցին իրենց ընտանեկան օջախները փոխանցել Ազգային հիմնադրամին։

Ներկայումս ազնվականների կալվածքներից բացի հիմնադրամը տնօրինում է բրիտանական ափի համեմատաբար անխնամ տարածքները (օրինակ՝ Բրաունսի և Լինդիսֆարն կղզիները) և Անգլիայի հյուսիսում գտնվող Լճային երկրամասի քառորդը։ Վերջին տարիներին հիմնադրամն ընդլայնում է իր գործունեությունը նոր տեսակի օբյեկտների վրա, ինչպես՝ Ջոն Լենոնի և Փոլ ՄաքՔարթնիի տները Լիվերպուլում։

2005 թվականին հիմնադրամի շտաբ-կայանը տեղափոխվել է Սուինդոնի երկաթուղային դեպոյի վերակառուցված շինություն։

Կարևոր օբյեկտներ
----------------

* Գլաստոնբերյան գերեզմանաթումբ (անգլ.՝ Glastonbury Tor)
* Ֆաունտինյան աբբայություն (անգլ.՝ Fountains Abbey)
* Սաթթոն-Հու հնագիտական տարածք (անգլ.՝ (Sutton Hoo)
* Սթոու պալատ և այգիներ
* Կլիվդեն (անգլ.՝ Cliveden)
* Սթոուրհեդ
* Հարդվիք հոլ (անգլ.՝ Hardwick Hall)
* Քեդլսթոն հոլ (անգլ.՝ Kedleston Hall)
* Փեթուորթ հաուս (անգլ.՝ Petworth House)
* Նոուլ հաուս (անգլ.՝ Knole House)
* Մոնթեքյութ հաուս
* Բելթոն հաուս (անգլ.՝ Belton House)
* Կորֆ ամրոց (անգլ.՝ Corfe Castle)
* Դրոգո ամրոց
* Թաթերշոլ ամրոց (անգլ.՝ Tattershall Castle)

Ծանոթագրություններ
------------------

1. ↑  *Deutsche Nationalbibliothek* Record #17978-4 // Gemeinsame Normdatei (գերմ.) — 2012—2016.
2. ↑  «What we do»։ National Trust։ Վերցված է մարտի 17, 2013
3. ↑  «National Trust to review governance structure»։ *www.civilsociety.co.uk*։ Վերցված է 2018-10-17
4. ↑  «Beatles Childhood Homes, National Trust»։ Վերցված է հունվարի 8, 2017
5. ↑  «Heelis»։ National Trust։ Արխիվացված է օրիգինալից մայիսի 28, 2011-ին

Արտաքին հղումներ
----------------

* Ազգային հիմնադրամի պաշտոնական կայք

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Բառարաններ և հանրագիտարաններ | Բրիտանիկա |
|  |
| 

|  Չափորոշչային վերահսկողություն |
| --- |
|  |
| BAV: ADV10173522 · BNF: 12317140c · GND: 17978-4 · ISNI: 0000000123537415 · LCCN: n80085261 · NKC: ko2004244131 · SUDOC: 032071434 · VIAF: 152285425 · ULAN: 500205356 · WorldCat VIAF: 152285425 |

 |

 |